cyanic-selkie/wikianc huggingface dataset:
Yhtyneet Paperitehtaat
Vēsture
1960. gados uzņēmums piedzīvoja finansiālas grūtības. 1976. gadā tika iegūts papīra un celulozes ražotājs ''Raf. Haarla Oy''. 1970. un 1980. gados Yhtyneet Paperitehtaat sāka iziet Eiropas tirgū. 1985. gadā tika nopirkts Apvienotās Karalistes papīra ražotājs Shotton Paper Ltd. 1988. gadā iegūts Francijas Stracel S.A.. 1989. gadā nopirkts papīra ražotājs Kajaani Oy. 1989. gadā no Nokia iegūtas Metsä-Botnia (tagad Metsä Fibre) kapitāldaļas.
1991. gada 1. janvārī Yhtyneet Paperitehtaat oficiāli apvienojās ar Somijas uzņēmumu Rauma-Repola Oy, izveidojot uzņēmumu Repola, tas tajā laikā kļuva par lielāko uzņēmumu Somijā. 1995.—1996. gadā Repola apvienojās ar Somijas kokapstrādes, papīra un celulozes ražotāju Kymmene Oy, izveidojot uzņēmumu UPM-Kymmene.
Riāzs Ahmeds Gohars Šāhī
Riāzs Ahmeds Gohars Šāhī (ur, dzimis, miris , pazīstams arī kā Sajedna Riāzs Ahmeds Gohars Šāhī (ur) un Hazrats Sajedna Riāzs Ahmeds Gohars Šāhī Mudazullahuls Āli (ur) ir garīgais līderis, garīgo kustību RAGS International (tagad pazīstama kā Starptautiskais Mesijas fonds) dibinātājs, kas sludina, ka Šāhī ir gaidītais mesija Imāms Mehdi un Kalki avatāra  . Gohars Šāhī piedzima Britu Indijā, Dokgoharšahas (Dhok Gohar Shah) ciematā Rāvalpindi apkaimē.
Off the Wall
Off the Wall ir piektais amerikāņu popa mākslinieka Maikla Džeksona studijas albums. To izdeva Epic Records 1979. gada 10. augustā. Pēc Džeksona kritiski labi novērtētās darbības filmā The Wiz Džeksons un Kvinsijs Džounss sadraudzējās, un Džounss piekrita strādāt ar Džeksonu pie viņa nākamā studijas albuma. Albumu ierakstīja no 1978. gada decembra līdz 1979. gada jūnijam Allen Zentz Recording, Westlake Recording Studios, un Cherokee Studios Losandželosā, Kalifornijā. Albumā ir iekļauti Stīvija Vondera, Pola Makartnija, Roda Tempertona, Toma Bālera un Deivida Fostera rakstītās dziesmas, kā arī trīs paša Džeksona rakstītas dziesmas, ieskaitot galveno singlu "Don't Stop Till You Get Enough".
Ieraksts bija aiziešana no Džeksona darba Motown. Daži kritiķi teic, ka Off The Wall bija izstrādāts no fankmūzikas, disko popa, soulmūzikas, vieglā roka, džeza un popa balādēm. Džeksons saņēma pozitīvas atsauksmes par viņa vokālo sniegumu ierakstā. Ieraksts guva pozitīvas atsauksmes un Džeksons saņēma savu pirmo Grammy kopš agrajiem 1970ajiem. Ar Off the Wall, Džeksons kļuva par pirmo solo mākslinieku, kura četri singli no viena albuma iekļuva Billboard Top 100 desmitniekā. Albums bija komerciāli veiksmīgs, Tas ir sertificēts ar 8× Multi-Platinum ASV un tika pārdots vairāk nekā 20 miljonos kopiju visā pasaulē.
2001. gada 16. oktobrī Sony Records izlaida šī albuma speciālo versiju. Jaunākie Allmusic un Blender apskati turpinājuši slavēt Off the Wall par tā pievilcību 21. gadsimtā. 2003. gadā albums ierindojās žurnāla Rolling Stone 500 labāko albumu topa 68. vietā. Nacionālā ierakstu tirdzniecības asociācija ierindojusi to 80. vietā 200. visgalīgāko albumu topā. 2008. gadā Off the Wall iekļuva Grammy Slavas zālē.
Riboze
Riboze (C5H10O5) ir ogļhidrāts, pentoze. Nosaukuma izcelsme - vācu Ribose. Riboze ir bezkrāsaina, kristāliska viela, kas ietilpst ribonukleīnskābju, glikozīdu, dažu kofermentu sastāvā. Ribozei ir iespējami vairāki optiskie izomēri, dabā izplatītākā ir D-riboze.
Ilhams Tohti
Ilhams Tohti (,; dzimis 1969. gada 25. oktobrī) ir uiguru tautības ķīniešu ekonomists, kurš pašlaik izcieš mūža ieslodzījumu par separātismu. Tohti uzskatāms par prominentāko uiguru intelektuāli Ķīnas iekšienē, kurš pievērsis uzmanību mazākumtautību nevienlīdzībai Ķīnā. Viņš pats noliedz apsūdzību separātismā pamatotību un uzskata sevi par nevainīgu.
953. gads
953. gads bija parastais gads, kas pēc Jūlija kalendāra sākās sestdienā.
Kolima (štats)
Kolima (, izrunā: ) ir štats Meksikas vidusdaļā, no rietumiem to apskalo Klusais okeāns. Dienvidos atrodas Mičoakanas štats, ziemeļos Halisko štats.
Konglomerāts
Konglomerāts (la — 'savelts, sablīvēts') var būt:
1998.—1999. gada NBA sezona
'''Nacionālās basketbola asociācijas 1998.—1999. gada sezona''' bija 53. NBA sezona. Šajā sezonā piedalījās 29 komandas (27 no ASV un 2 no Kanādas).
53. NBA sezona netika uzsākta līdz pat līgas lokauta dēļ. Lokauts tika beigts līdz ar parakstīto sešu gadu kolektīvo līgumu starp līgu un tās spēlētājiem. Visas 29 komandas aizvadīja saīsinātu regulāro sezonu ar 50 spēlēm (61% no parastā spēļu skaita regulārajā sezonā). Visas 16 izslēgšanas spēlēm kvalificējušās komandas aizvadīja pilnu izslēgšanas spēļu sēriju izspēli.
Par NBA čempioniem kļuva Sanantonio "Spurs" spēlētāji, kas piecu spēļu finālsērijā pieveica Ņujorkas "Knicks" ar 4—1. Finālsērija ilga no līdz. Par regulārās sezonas vērtīgāko spēlētāju tika atzīts Jūtas "Jazz" basketbolists Karls Malons un par finālsērijas vērtīgāko atzina Timu Dankanu no "Spurs".
1998. gada NBA drafts notika, tajā Losandželosas "Clippers" ar pirmo numuru izvēlējās Maiklu Olovokandi. Līgas lokauta dēļ nenotika Visu zvaigžņu spēle.
Šī bija pirmā reize līgas vēsturē, kad ar astoto numuru izsētā komanda (šoreiz Ņujorkas "Knicks") kvalificējas NBA fināsērijai.
Pa konferencēm
Piezīmes
Birkavs
Birkavs var būt:
Boloņas Universitāte
Boloņas Universitāte (it, UNIBO) ir vecākā pasaules universitāte. Vārds universitas radās tieši no šīs mācību iestādes nosaukuma.
Vēsture
Ilgstoši nebija skaidrs, kad tieši šī universitāte ir dibināta. Oficiāli 1158. gadā to atvēra Frīdrihs I Barbarosa, tomēr 19. gadsimta otrajā pusē vēsturnieku komisija, kuras vadībā bija Džozue Karduči, noskaidroja, ka par Boloņas Universitātes dibināšanas gadu uzskatāms 1088. gads, kas to padarīja par pasaulē vecāko universitāti.
Sākumā tā bija juridiskā mācību iestāde. 10. un 11. gadsimtā lielākajos Itālijas centros kļuva populāras "brīvo mākslu" skolas, kurās apguva retoriku. Arī Boloņā pastāvēja šāda skola, kurā darbojās Inērijs. Viņš lika pamatus glosatoru tradīcijai, kurai bija liela nozīme romiešu tiesību recepcijā. Paralēli retorikai viņš pētīja antīko autoru darbus un romiešu tiesības. Romiešu tiesības tobrīd nebija spēkā esošas, jo pēc Romas impērijas sabrukuma un Bizantijas valdnieka Justiniāna I nāves, bijušās Romas impērijas teritorijā darbojās vai nu vietējās paražas, vai nu vulgarizētas romiešu tiesības. Romiešu tiesībām praksē bija nozīme attiecībā uz kanoniskajām tiesībām, kuras bija spēkā esošas. Pēc Toskānas Matildes lūguma Inērijs Boloņā izveidoja juridisko skolu. 1088. gadā viņš sāka lasīt savas publiskās lekcijas un izveidoja jurisprudences katedru. Jurisprudence kļuva par patstāvīgu zinātni, kuru turpmāk apguva universitātēs.
Struktūra
Mūsdienās Boloņas Universitātes 23 fakultātēs studē ap 100 000 studentu. Universitātē var apgūt 128 bakalaura programmas (3 gadi) un tikpat daudz maģistra programmas (2 gadi). Atsevišķās programmās studiju ilgums gan var sasniegt piecus gadus, medicīnas programmās studijas ilgst sešus gadus. Pēc bakalaura un maģistra grādu iegūšanas ir iespējams studēt otrā līmeņa maģistratūrā, skolās ar noteiktu specializāciju vai doktorantūrā. Boloņas Universitātei ir sešas filiāles dažādās Itālijas pilsētās, kā arī filiāle Buenosairesā (Argentīna).
Auces novads
Auces novads bija pašvaldība Zemgalē. Robežojās ar Saldus, Brocēnu, Dobeles un Tērvetes novadiem, kā arī Lietuvas Šauļu apriņķi. Novadā bija apvienoti bijušā Dobeles rajona Auces pilsēta un Vecauces, Bēnes, Īles, Lielauces, Ukru un Vītiņu pagasti. 2021. gadā to iekļāva Dobeles novadā.
22. oktobris
22. oktobris ir gada 295. diena pēc Gregora kalendāra (296. garajā gadā). Līdz gada beigām ir atlikušas 70 dienas.
Vārda dienas
Airisa, Irīda, Īrisa
Skolls (mitoloģija)
Skolls (non — 'nodevība') senskandināvu mitoloģijā ir vilks, kas katru nakti dzenas pakaļ Solai, saulei. Uzskatīja, ka tad, kad Skolls tuvojas Solai, iestājas saules aptumsums un ka, pienākot Ragnarokam, Skolls sauli panāks un aprīs.
Čehijas futbola 1. līga
'''Čehijas futbola 1. līga''' (cs) ir Čehijas augstākā profesionālā futbola līga. Tajā piedalās 18 klubi, kuri var tikt pazemināti uz Čehijas futbola 2. līgu. Sezona ilgst no augusta līdz maijam, komandām aizvadot 30 spēles. 2023. gada UEFA rangā Čehijas līga ierindojās 15. vietā.
Sponsori
No 1997. līdz 2015. gadam to sponsorēja Čehijas populārākā alusdarītava Plzeňský Prazdroj, a. s., un tās nosaukums bija Gambrinus Liga. 2015.—2016. gada tās galvenais sponsors bija uzņēmums Synot, tāpēc tās oficiālais nosaukums bija Synot liga. No 2016. līdz 2017. gadam līga sadarbojās ar interneta apdrošināšanas kompāniju ePojisteni.cz. Kopš 2018. gada līgas sponsors ir totalizatoru uzņēmums Fortuna, līgas nosaukums ir Fortuna liga.
Sola
Sola (non — 'saule') skandināvu mitoloģijā ir Saules personifikācija (Saules dieviete). Sola ir Mundilfari un Glauras meita, Māni māsa, Glena (cilvēka) sieva. Sola katru nakti debesīs vada saules ratus, kuriem priekšā aizjūgti zirgi Arvaks un Alsvids; tiem pakaļ dzenas vilks Skolls. Iestājoties Ragnarokam, Skolls sauli aprīs.
Mati Vanhanens
Mati Taneli Vanhanens (Matti Taneli Vanhanen; dzimis 1955. gada 4. novembrī) ir Somijas politiķis. No 2003. līdz 2010. gadam viņš bija Somijas premjerministrs, kā arī Somijas Centra partijas priekšsēdētājs. Viņš ir bijis aizsardzības ministrs (2003. gadā), finanšu ministrs (2020 — 2021). No 2021. līdz 2023. gadam Vanhanens bija Eduskuntas (parlamenta) priekšsēdētājs.
Mati Vanhanens piedzima Jiveskilē universitātes profesora ģimenē. 1989. gadā viņš ieguva maģistra grādu sociālajās zinībās. Līdz ievēlēšanai Eduskuntā (parlamentā) 1991. gadā Vanhanens strādāja par žurnālistu. Parlamentā viņš nodarbojās ar ekoloģijas jautājumiem, piemēram bija pret jaunu atomelektrostaciju celtniecību, kaut arī pats bija enerģētikas uzņēmuma Fortum valdē. Viņš darbojās Konvencijā par Eiropas nākotni, kur kritizēja tās priekšsēdētāju Valerī Žiskāru d'Estēnu par autoritārisma iezīmēm. Vanhanens pats sevi raksturoja kā eiroskeptiķi.
No 2003. līdz 2010. gadam Mati Vanhanens bija Somijas premjerministrs. Viņa valdības laikā tika samazināta ienākuma nodokļa maksimālā likme no 35,5 % līdz 32,5 %.
2006. gadā Vanhanens kandidēja uz Somijas prezidenta amatu, bet netika ievēlēts.
Mati Vanhanens dzīvo Klaukalā.
SC Energija
SC Energija ir Lietuvas hokeja komanda, kuras bāze atrodas Elektrēnos, Lietuvā. Pašlaik spēlē Latvijas čempionātā. Tā ir Lietuvas spēcīgākā hokeja komanda, 24 reizes izcīnījusi Lietuvas čempiones titulu.
Ilgstoši komanda ir spēlējusi arī starptautiskos un citu valstu turnīros. No 2003. līdz 2012. komanda spēlēja Latvijas čempionātā, savukārt no 2013. līdz 2018. gadam arī Baltkrievijas 1. līgā. Iepriekš komandanda no 1995. līdz 1999. gadam, kā arī 2000.—01. gada sezonā spēlēja Austrumeiropas hokeja līgā, savukārt no 2001. līdz 2003. gadam arī šīs līgas B divīzijā.
Saulgrieži
Saulgrieži jeb solstīcija ( — 'Saule', sistere — 'apstāties' ) ir moments, kad Saulei ir vislielākā deklinācija (vasaras saulgrieži) vai vismazākā deklinācija (ziemas saulgrieži). Dažreiz saulgriežus sauc arī par saulstāvjiem, jo pirms un pēc saulgriežiem Saule vairākas dienas gandrīz nemaina savu maksimālo augstumu virs horizonta. Vasaras saulgriežu laikā ir visgarākā diena un visīsākā nakts, bet ziemas saulgriežos — visīsākā diena un visgarākā nakts. Terminatora līnija saulgriežu laikā pieskaras arktiskajam un antarktiskajam polārajam lokam. Vasaras saulgrieži ziemeļu puslodē ir 20., 21. vai 22. jūnijā un iezīmē astronomiskās vasaras sākumu, bet ziemas saulgrieži — 21. vai 22. decembrī un tie ir astronomiskās ziemas sākums. Dažreiz par saulgriežiem vai saulstāvjiem mēdz dēvēt pavasara un rudens ekvinokcijas.
Saulgriežu laikā daudzas tautas tradicionāli atzīmē saulgriežu svētkus. Latviešiem tie ir Jāņi un Ziemassvētki.
Viljams I Iekarotājs
Biogrāfija
Dzimis 1027. vai 1028. gadā Normandijā, Falēzē (fr. Falaise). Tēvs - sestais Normandijas hercogs Roberts II Lielais (fr. Robert II le Magnifique), māte - hercoga konkubīne Arleta no Felēzes (fr. Arlette de Falaise, ou Herleva, Erlève, Herlève, Herlotte), acīmredzot kāda normaņu bruņinieka meita vai atraitne. Vecāki nebija laulājušies, un viņu vienīgais bērns Viljams bija ārlaulībā dzimis, tāpēc to iesauca par "bastardu".
Saulgrieži
Ekvinokciju un saulgriežu laiki
Tabulā ir apkopoti ekvinokciju un saulgriežu laiki pēdējos un nākamajos gados. Norādīts UTC, kas atšķiras no Latvijas laika (UTC+2 ziemā, UTC+3 vasarā).
Viljams I Iekarotājs
Biogrāfija
8 gadu vecumā mantoja Normandijas hercogu troni, taču, tā kā bija ārlaulībā dzimis, troni nācās sargāt ar spēku: tikai pēc 1047. gadā kaujas ar dumpīgajiem baroniem pie Valesdūnas (burt. kauja kāpu ielejā - fr. Bataille du val|ès-Dunes), Viljams vairs varēja neuztraukties par troni. 15 gadu vecumā Viljamu iesvēta bruņinieku kārtā Francijas karalis Anrī I Kapetings.
1053. gadā apprecējās ar Flandrijas grāfa Boduēna V (fr. Baudouin V de Flandre) meitu Matildi (fr. Mathilde de Flandre, angl. Matilda of Flanders), un šajā laulībā piedzima 4 dēli un 6 meitas.
Iebrukums Anglijā
Tā kā pēdējais Veseksu dinastijas Anglijas karalis Edvards Grēksūdzētājs 1066. gada 4. janvārī mira, neatstājot mantinieku, toties testamentā kā pēcnācēju bija norādījis savu brālēnu Normandijas hercogu Viljamu II, tas nekavējoties ar karaspēku ieradās Anglijā. Normaņi 14. oktobrī kaujā pie Heistingsas sakāva ievēlēto anglosakšu karali Haroldu II Godvinsonu un 26. decembrī hercogs Viljams tika kronēts par Anglijas karali Viljamu I.
Galileo 6
Pavadonim dots arī nosaukums Milena par godu bērnu konkursa uzvarētājai Igaunijā 11 gadu vecajai Milenai Kaznacejevai (Milena Kaznatsejeva).
Galileo 6 primārais kontraktors un platformas izgatavotājs bija uzņēmums OHB-System. Derīgo kravu izgatavoja Surrey Satellite Technology (SSTL). Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai MEO SAR.
Galileo 6 tika palaists 12:27 UTC no Gviānas kosmiskā centra ar nesējraķeti Sojuz-STB/Fregat-MT (lidojums VS09) kopā ar tās pašas sērijas pavadoni Galileo 5. Dzinējblokam Fregat-MT bija jāveic divi manevri, bet otrais manevrs netika pienācīgi veikts, jo dzinējboks nebija pareizi orientēts. Pavadoni vajadzēja ievadīt riņķveida orbītā ar slīpumu 55 grādi un lielo pusasi, bet pēc atdalīšanās no Fregat-MT tas atradās eliptiskā orbītā ar ekscentricitāti 0,23, lielo pusasi un slīpumu 49,8°.
Izmeklēšanas komisija secināja, ka dzinējblokā Fregat-MT viena no hidrazīna degvielas caurulēm konstruktīvi izvietota tuvu šķidrā hēlija cauruļvadam. Aukstais (−52 °C) hēlijs aizsaldējis hidrazīna cauruli.
Līdzīgi kā 2014. gada novembrī ar manevru sēriju izdevās Galileo 5 orbītas perigeju pacelt pietiekami, lai tas riņķotu virs Zemes radiācijas joslām un orbīta būtu piemērota pavadoņa mērķa uzdevumiem, arī Galileo 6 izdevas izglābt. Sākot no 2015. gada janvāra vidus, veikti 14 manevri. 13. martā paziņots, ka Galileo 6 sasniedzis darbam pietiekamu orbītu.
Rēzeknes rajona ģerbonis
Rēzeknes rajona ģerbonis bija Rēzeknes rajona oficiālais simbols no 2006. līdz 2009. gadam.
2009. gada Dagdas novada domes vēlēšanas
'''2009. gada Dagdas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Dagda novada domē tika ievēlēti 15 deputāti. Vēlēšanās piedalījās 6 kandidātu saraksti, kas veidoti no 87 kandidātiem. Dagdas novads tiks izveidota administratīvi teritoriālajā reformā, tāpēc šī novada domes vēlēšanas notika pirmoreiz. Dagdas novadā vēlēšanas notika 11 iecirkņos.
Vēlēšanās visvairāk balsu ieguva Zaļo un Zemnieku savienība (34,6%), bet kopā novada domē iekļuva 5 no 6 sarakstiem. Dagdas novada domes vēlēšanās piedalījās 3502 vēlētāji jeb 50,46% no balsstiesīgajiem. No vēlēšanu aploksnēm derīgas bija 3486, bet savu balsi par kādu no sarakstiem atdeva 3434 vēlētāji.
Valstu vadītāji 1955. gadā
Šajā sarakstā ir uzskaitīti valstu vadītāji 1955. gadā:
Latvija
LKP CK pirmais sekretārs Jānis Kalnbērziņš, Latvijas PSR AP Prezidija priekšsēdētājs Kārlis Ozoliņš, Latvijas PSR MP priekšsēdētājs Vilis Lācis
Harolds Makmillans
Moriss Harolds Makmillans, Pirmais Stoktonas grāfs (en; dzimis, miris ) bija britu politiķis no Konservatīvās partijas. Bija Lielbritānijas premjerministrs no 1957. gada 10. janvāra līdz 1963. gada 18. oktobrim.
Dzīvesgājums
Dzimis Londonā, grāmatizdevēja ģimenē. Piedalījās Pirmajā pasaules karā, kur smagi ievainots. 1924. gadā Makmillans tika pirmoreiz ievēlēts parlamentā. Pirms Otrā pasaules kara bija pazīstams kā nomierināšanas politikas kritiķis. Kara laikā darbojās Vinstona Čērčila kabinetā. No 1942. līdz 1945. gadam darbojās tiešā Čērčila pakļautībā kā valdības pārstāvis Vidusjūras reģionā. Pēc kara no 1951. līdz 1954. gadam bija celtniecības ministrs (Ministry of Housing and Local Government), bet no 1954. līdz 1955. gadam — aizsardzības ministrs Čērčila kabinetā. 1955. gadā bija ārlietu, bet no 1955. līdz 1957. gadam — finanšu ministrs (Chancellor of the Exchequer) Entonija Īdena kabinetā.
Pēc Īdena atkāpšanās 1957. gadā kļuva par Lielbritānijas premjerministru. Makmillans turoināja Lielbritānijas kā labklājības valsts izveidi, pamatojoties uz keinsisma postulātiem, un veidodams jaukta tipa ekonomiku. Ārlietās Makmillans atjaunoja ciešo sadarbību ar ASV, kura bija pasliktinājusies pēc Suecas krīzes. Makmillana valdību laikā notika britu impērijas dekolonizācija un vairums Āfrikas un Āzijas britu koloniju kļuva neatkarīgas. Sadarbībā ar ASV tika paplašināta britu kodolprogramma un 1957. gada 8. novembrī Klusajā okeānā veiksmīgi tika izmēģināta pirmā britu ūdeņraža bumba. Lielbritānijas centienus iestāties Eiropas Ekonomiskajā kopienā 1963. gada 29. janvārī neitralizēja Francija, uzlikdama veto šim lēmumam. 1963. gada vasarā izcēlās Prufumo skandāls, kurš iedragāja valdības tēlu. Slimības (kā vēlāk izrādījās — kļūdainas diagnozes) dēļ, Makmillans 1963. gada 18. oktobrī atkāpās no amata.
Kārlis XII Pfalcs-Cveibrikens
Kārlis XII (sv; dzimis, miris ) bija Pfalcu-Cveibrikenu (av Pfalz-Zweibrücken) dinastijas Zviedrijas karalis no 1697. gada līdz savai nāvei 1718. gadā. Vienlaikus viņš kā Livonijas hercogs bija arī valdnieks Zviedru Vidzemes teritorijā. Gandrīz visu valdīšanas laiku Kārlim XII nācās piedalīties karos. Parādīja sevi kā izcilu karavadoni, tomēr ir dažādi viedokļi par viņa politiskās darbības rezultativitāti. Lielā Ziemeļu kara rezultātā Zviedrija būtiski zaudēja ietekmi Baltijas jūras reģionā, bet Krievija kļuva šeit par ietekmīgu spēku. Karagājienu laikā uzturējās mūsdienu Latvijas teritorijā.
Pilns tituls
"Mēs, Kārlis XII, no Dieva žēlastības zviedru, gotu, vendu karalis, Somijas lielfirsts (lielkņazs), Skones, Igaunijas, Livonijas, Karēlijas, Brēmenes, Verdenes, Štetīnas, Pomerānijas, Kašūbijas un Vandālijas hercogs, Rīgenes firsts (kņazs), Ingrijas un Vismāras kungs, kā arī Reinzemes pfalcgrāfs, Bavārijas, Julihas, Klēves un Bergas hercogs utt."
(latīniski: Nos Carolus XII., Dei Gratia Suecorum, Gottorum Vandalorumque Rex, Magnus Princeps Finlandiae, Dux Scaniae, Esthoniae, Livoniae, Careliae, Bremae, Verdae, Stetini, Pomeraniae, Cassubiae et Vandaliae, Princeps Rugiae, Dominus Ingriae et Wismariae, nec non Comes Palatinus Rheni, Bavariae, Iuliaci, Cliviae et Montium Dux, etc., etc., zviedriski: Carl med Gudz Nâde Sveriges, Giötes och Vendes Konung, Storförste til Finland, Hertig uti Skâne, Estland, Lifland, Carelen, Bremen, Verden, Stettin, Pomern, Cassuben och Venden, Förste till Rügen, Herre öfver Ingermanland och Wissmar, så och PfalzGrefve til Rhein, i Bayern, til Iulich, Clewe och Bergen Hertig.)
"Livonijas lielhercoga" titulu šajā laikā lietoja arī Polijas karaļi Augusts II Stiprais un Staņislavs Leščiņskis, kas arī pēc Livonijas ziemeļu daļas zaudēšanas zviedriem pretendēja uz šo pārmantojamo titulu.
Dzīvesgājums
Kārlis par karali kļuva jau piecpadsmit gadu vecumā pēc tēva, Zviedrijas karaļa Kārļa XI nāves. Jau pēc trijiem gadiem, 1700. gadā Kārlis XII bija spiests iesaistīties cīņās pret Saksijas, Dānijas, Polijas un Krievijas apvienoto koalīciju. Vispirms Kārlis XII, nodrošinoties ar Anglijas un Nīderlandes atbalstu, iebrūkot Zēlandē, sakāva dāņus. Jau 1700. gada augustā tika noslēgts Travandāles līgums. 1700. gada 30. novembrī Kārlis XII smagi sakāva krievu karaspēku Narvas kaujā. Vēlāk viņš iebruka Polijas-Lietuvas kopvalstī, sakāva Polijas karaļa un Saksijas kūrfirsta Augusta II Stiprā karaspēku, ieņēma lielu daļu no valsts un panāca Staņislava Lesčiņška ievēlēšanu par Žečpospolitas karali.
Kamēr Kārlis XII cīnījās Polijā, Krievija Pētera I vadībā, sakoncentrēja spēkus un iebruka Ingrijā un Ņevas grīvā 1703. gadā nodibināja Sankpēterburgu. Kārlis XII izvēlējās iebrukt Krievijas teritorijā caur mūsdienu Ukrainas teritoriju, ņemot vērā arī sabiedrotā kazaku hetmaņa Ivana Mazepas solījumus par ukraiņu sacelšanos. Tomēr krievu karaspēkam izdevās apspiest Mazepas sacelšanos pirms zviedru ierašanās un 1709. gada 27. jūnijā Poltavas kaujā zviedri tika smagi sakauti. Ievainotais karalis ar apmēram 1000 karavīriem atkāpās uz Benderiem Osmaņu impērijā.
Osmaņu sultāns Ahmeds III iesākumā Kārli XII uzņēma labvēlīgi, arī 1710. - 1711. gadā izcīnot Krievu-turku karu, tomēr, politiskajai situācijai mainoties, ievietoja Kārli XII mājas arestā. Kamēr Kārlis XII atradās Osmaņu impērijā, Augusts II Stiprais atkal kļuva par Polijas - Lietuvas karali, bet krievu karaspēks ieņēma Somiju un Livoniju. 1716. gadā Kārlim izdevās atgriezties Zviedrijā. 1716. un 1718. gadā viņš iebruka Dānijas kontrolētajā Norvēģijā. Otrās kampaņas gaitā, netālu no Zviedrijas robežas, Kārli XII nogalināja nejauša lode. Ir vēsturnieku versijas, ka Kārli XII nogalināja galma atentātā.
Neptūns (grupa)
Neptūns bija rokgrupa no Liepājas. Dibināta 1962. gadā kā zvejnieku kolhoza "Boļševiks" estrādes orķestris, 1980. gadu sākumā jaunu dalībnieku sastāvā grupa pievērsās rokmūzikai.
1926. gads Latvijā
Šajā lapā ir apkopoti '''1926. gada notikumi Latvijā'''.
Neptūns (grupa)
Grupas vēsture
1982. gadā grupā spēlēja Ainars Virga (ģitāra), Uldis Šokolejs (basģitāra), Guntars Račs (bungas), Līga Poškus (balss), Viktors Smetanenko (balss) un citi. Šai periodā grupas repertuārā sāka parādīties jaunas vēsmas un tā spēlēja visdažādāko žanru mūziku, sākot ar šlāgeriem un beidzot ar smago roku.
1983. gadā grupas vadību pārņēma Jānis Lūsēns. Turpmāk grupa spēlēja gandrīz tikai viņa sacerēto mūziku, mainās arī sastāvs — par jauno basģitāristu kļuva Ivars Piļka, bet par vokālistiem kļuva Maija Lūsēna un Aivars Brīze. Šajā sastāvā grupa ierakstīja savu vienīgo studijas ierakstu — minialbumu Par smilgām.
1985. gadā grupu atstāja Aivars Brīze un Ainars Virga, kuru vietā par jauno vokālistu kļuva Zigfrīds Muktupāvels, bet ģitāristu — Tomass Kleins. 1986. gadā Neptūns šādā sastāvā beidza pastāvēt, pārtopot par grupas "Zodiaks" otro, vairs ne tikai instrumentālo, sastāvu.
1985. gadā, kādu laiku grupai Neptūns bija šāds sastāvs: Jānis Gūža (Johny Salamander) — ģitāra, Māris Mikuļskis — bass, Zigmunds Latuškēvičs (ērģeles)  Ainars Karps — bungas, Ivo Fomins, pēc tam Ēriks Budēvics — vokāls. Radošais kolektīvs radīja vairākas interesantas muzikālas kompozīcijas.
1986. gadā tika izveidots jauns "Neptūna" sastāvs, kurā tika ierakstītas grupas slavenākās dziesmas "Dzelzsbetons", "Romance" un "Tumsas bērns". Turpmāk grupā spēlēja Ivo Fomins (balss), Tomass Kleins (ģitāra), Normunds Henkūzens (basģitāra), Zigmunds Latuškēvičs (taustiņinstrumenti) un Ainars Karps (bungas). Šai laikā grupa sāka vairāk virzīties smagā metāla virzienā. Taču jau drīz vien armijā tika iesaukts ģitārists Kleins. Viņa vietā tika izmēģināti vairāki ģitāristi, beigās paliekot pie Jāņa Tabūna un Ingus Šplīta. Grupa zaudēja arī taustiņinstrumentus.
1989. gadā, no grupas aizejot Fominam, tā beidza savu pastāvēšanu. Taču drīz grupā atgriežas Zigmunds Latuškēvičs un no citas Liepājas grupas Krīze pārnāk vokālists Māris Vītols, paliek tikai viens ģitārists — Ingus Šplīts. Mūzikā parādījās progresīvā roka vēsmas un Deep Purple ietekme. Jaunā sastāva mūžs nebija ilgs ilgs. Vītols kopā ar Šplītu izveidoja šlāgermūzikas kapelu "La—la". Fomins un Kleins vēlāk nodibināja duetu Fomins un Kleins.
Kalvins un Hobss
Kalvins un Hobss (Calvin and Hobbes) ir komikss, kuru sarakstījis un izdomājis amerikāņu mākslinieks Bils Votersons (Bill Watterson). Komiksā ir atspoguļoti izdomāta sešgadīga zēna Kalvina un viņa plīša tīģera Hobsa piedzīvojumi un palaidnības. Komiksa pirmo izdevumu izdeva un beidza to izdot. Popularitātes kulminācijas brīdī šo komiksu publicēja ap 2400 avīzēm visā pasaulē.
Ķeltu grāmata
Ķeltu grāmata (ga), tiek saukta arī par Kellu grāmatu vai Kolumba grāmatu, ir bagāti ilustrēta, ar roku unciāļu rakstā rakstīta grāmata, manuskripts, ko izveidoja īru (ķeltu) mūki ap 800. gadu. Tā ir viena no viskrāšņāk izrotātajām miniatūrām un viduslaiku rokrakstu ornamentiem, kas ir saglabājies līdz pat mūsdienām. Pateicoties lieliskai grāmatas izveides tehnikai un musturu skaistumam, daudzi pētnieki uzskata to par īpaši nozīmīgu darbu viduslaiku Īrijas mākslā. Grāmatā ietilpst četri evaņģēliji, kuri uzrakstīti latīņu valodā, savukārt tie ir izdaiļoti ar milzīgu daudzumu dažādiem musturiem un miniatūrām. Mūsdienās grāmata glabājas Trinitijas koledžā, Dublinā.
Bengalūru
Bengalūru (kn, Bengalūru) ir pilsēta Indijā, Karnātakas štata administratīvais centrs. Tā atrodas valsts dienvidu vidienē, Maisoras plato, un ir trešā lielākā Indijas pilsēta pēc iedzīvotāju skaita. No citām Indijas lielpilsētām tā atšķiras ar mērenāku klimatu.
Pazīstama kā Indijas galvenais kosmiskās, militārās un augsto tehnoloģiju centrs. 35% no visas Indijas programmatūras eksporta ražoti Bengalūru. Indijas Kosmosa pētniecības aģentūras (Indian Space Research Organisation) mītnes vieta. Militārās un kosmosa rūpniecības uzņēmuma Hindustan Aeronautics Limited, kā arī programmatūras uzņēmuma Infosys un Wipro Technologies galveno mītņu vieta.
2005. gadā Karnatakas valdība deklarēja, ka pilsētas nosaukums tiks mainīts no angliskotā "Bengelor" (en) uz vietējo kannadas nosaukumu Bengalūru.
Vēsture
Pirmās ziņas par Bengalūru ir uzraksts kādā templī, kurš datēts ar 890. gadu. 1015. gadā pilsētu ieņēma Holas valdnieks, kurš pārvaldīja pilsētu līdz 1116. gadam. 1336. gadā Bengalūru tika iekļauta Vidžajanagāras impērijā (Vijayanagara). Pēc impērijas krišanas Bengalūru vēlreiz vairākkārt mainīja "īpašniekus".
17. gadsimtā Bengalūru iekaroja mogoli, tomēr 1689. gadā piešķīra pilsētu Maisoras karalistei.
Britu valdīšanas gados Bengalūru kļuva par vienu no vissvarīgākajām Dienvidindijas pilsētām un vienu no galvenajam britu militārajām bāzēm. 1898. gadā Bengalūru plosījās mēra epidēmija, kas pamudināja Indijas vicekarali Kerzonu ieviest stingras sanitārās normas. 1906. gadā Bengalūru kļuva par pirmo pilsētu Indijā, kurā tika ierīkota elektrība.
Pēc Indijas neatkarības iegūšanas Bengalūru strauji attīstījās par Indijas militārās un autobūves centru. Mūsdienās tā ir viena no pasaules programmatūras ārpakalpojumu centriem.
Tūrisma un kultūras objekti
Indijai neierasti lielā parku daudzuma dēļ Bengalūru dēvē arī par "dārzu pilsētu". Lielāki parki ir Cubbon Park un Lal Bagh ar oranžēriju un puķu dobēm. Apskates vērtas ir arī štata parlamenta ēka Vidhana Soudha un Augstākās tiesas ēka. Pilsētā ir daudz lielāku un mazāku hinduistu tempļu un dažas kristiešu baznīcas. Sakarā ar relatīvi lielo vidējo sabiedrības slāni, pilsētā ir daudz iepirkšanās centru, kinoteātru un bāru. Restorānos pamatā veģetārā virtuve no dažādiem Indijas reģioniem, bet ir arī atrodami restorāni ar ķīniešu un eiropiešu virtuvi, ieskaitot McDonalds.
Cenas viesnīcās ir tikpat lielas kā Deli un Mumbajas atbilstošā ranga viesnīcās (100—200 eiro par nakti) un pieder pie augstākajām visā Āzijā. Bengalūru ir pazīstama ar saviem zīda un sandalkoka izstrādājumiem.
Cietoksnis
Pirmais cietoksnis uzcelts Kempe Govda (Kempe Gowda) laikā 1537. gadā, vēlāk to pārbūvējis musulmaņu valdnieks Haiders Ali (Hyder Ali). Viņa laikā tapis arī Ganēša templis. Mūsdienās no cietokšņa mūriem palikuši tikai fragmenti un no astoņiem vārtiem saglabājušies vienīgi Deli vārti.
Parks Lal Bagh
Parks Lal Bagh atrodas uz dienvidiem no pilsētas centra un to 1740. gadā iekārtojis valdnieks Haiders Ali. Tajā ir botāniskais dārzs ar tropiskajiem augiem.
Pils
Valdnieku pils Tjūdoru stilā tika uzbūvēta Vadijaru (Wadiyars) laikā 1887. gadā.
Cilvēki
Bengalūru dzimuši:
Parapsiholoģija
Parapsiholoģija (el (para) — 'blakus' + psiholoģija) ir disciplīna, kurā, izmantojot zinātniskas metodes,  tiek apkopota, sistematizēta un analizēta informācija par paranormālām parādībām, piemēram, par psihokinēzi, gaišredzību, telepātiju, pārmiesošanos, saskarsmi ar mājdzīvniekiem (piemēram, Rūperts Šeldreiks) un citām lietām. Šādi pētījumi tiek veikti privātās laboratorijās, lai gan ir arī dažas universitātes, kas ar to nodarbojušās, bet to skaits samazinās. Vairums zinātnieku parapsiholoģiju uzskata par pseidozinātni.
Kontraversija
Vairāki fiziķi, kā piemēram, Nobela prēmijas laureāts Braiens Džosefsons (Brian Josephson), kritizē "dogmatiskos" akadēmiķus par nespēju domāt un spriest par lietām ārpus viņu pieņemtās izpētes un doktrīnas robežām.
Savukārt zinātniskie skeptiķi kritizē parapsiholoģiju kā pretrunīgu labi pamatotiem zinātnes principiem. Piemēram bijušais iluzionists Džeimss Randi ir demonstrējis, ka burvju triki var simulēt vai atkārtot dažādas par parapsiholoģiskām uzskatītas parādības.
Stīvens Lindsijs
Stīvens Veins Lindsijs (Steven Wayne Lindsey; dzimis ) ir bijušais NASA kosmonauts, atvaļināts ASV armijas virsnieks, lidotājs.
Lindsijs veicis četrus kosmiskos lidojumus (STS-87 1997. gadā, STS-95 1998. gadā, STS-104 2001. gadā, STS-121 2006. gadā), no kuriem divos pirmajos viņš bija Space Shuttle pilots, bet divos pēdējos — komandieris.
2011. gada februārī — martā Lindsijs veica piekto lidojumu misijā STS-133 kā kosmoplāna Discovery pēdējā lidojuma komandieris.
Stīvs Lindsijs atstāja NASA.
Kokaīns
Kokaīns (, no kokas krūma nosaukuma) ir tropāna grupas alkaloīds - narkotiska viela, ko iegūst no Dienvidamerikas auga kokas (Erythroxylon coca) lapām. Kokaīns ir bezkrāsaina kristāliska viela (monoklīni prizmatiski kristāli no etanola). Ūdenī mazšķīstošs, labāk šķīst spirtā vai ēterī. Veido ūdenī šķīstošus sāļus ar skābēm (piemēram, ar sālsskābi veido hidrohlorīdu).
Vēsture
Sākotnēji kokas lapas kopā ar kolas riekstiem bija 1885. gadā ražot uzsāktā atspirdzinošā dzēriena Coca-Cola sastāvdaļas, līdz ar to kokakola saturēja kokaīnu. 1903. gadā, kad avīzē "New York Tribune" parādījās graujošs raksts, kas apgalvoja, ka tieši kokakola ir vainīga tajā, ka "pārdzērušies nēģeri no pilsētu pagrimušajiem rajoniem sāk uzbrukt baltajiem cilvēkiem", kokakolas sastāvs tika mainīts. Pēc šī raksta izraisītās ažiotāžas kokakolā svaigas kokas lapas tika aizvietotas ar lapām, no kurām tika atdalīts viss kokaīns.
Īpašības
Kokaīns ir nervu sistēmu stimulējoša un uzbudinoša viela un spēcīgs vietējās anestēzijas līdzeklis. Pamatojoties uz kokaīna struktūru, tika radīti citi, vienkāršāki, anestēzijas līdzekļi.
Atkārtoti lietojot, kokaīns izraisa pierašanu un slimīgu tieksmi, ko sauc par kokaīnismu, tādēļ kokaīns tiek uzskatīts par stipru narkotiku.
Aļaskas grēda
Aļaskas grēda (en) ir kalnu grēda Ziemeļamerikas ziemeļrietumos, Amerikas Savienoto Valstu Aļaskas pavalstī. Stiepjas ap 650 km garumā uz ziemeļiem izliekta pusloka formā no Vaitriveras Kanādas Jukonas teritorijā austrumos līdz Klārka ezeram Aļaskas dienvidrietumos. Grēdai pieder Ziemeļamerikas augstākā virsotne Denali (6168 m). Kalnu grēda veido augstu barjeru mitrajām gaisa masām no Aļaskas līča ziemeļu virzienā. Bagātīgie nokrišņi sniega veidā veicina intensīvu kalnu ledāju veidošanos grēdas nogāzēs.
Grēda ir daļa no Klusā okeāna ugunsloka un apvidū vērojamas biežas zemestrīces. Veidota centrālajā daļā no granītiem, nogāzēs — nogulumieži. Mitrākajā dienvidu nogāzē līdz 800 m augstumam egļu meži, augstāk — sniegs, ledāji. Sausākajā ziemeļu nogāzē līdz 1000—1500 m augstumam meži, augstāk — kalnu tundra.
Tagadējo nosaukumu pirmoreiz grēdai piešķīris amerikāņu dabaszinātnieks Viljams Dols (William Healey Dall) 1869. gadā. Grēdu šķērso Džordžpārkas lielceļš no Ankoridžas uz Fērbenksu un Ričardsona lielceļš no Valdesas uz Fērbenksu ar tam paralēlo Aļaskas cauruļvadu. Aļaskas grēdā izveidotas vairākas aizsargājamās dabas teritorijas, lielākās no tām ir Denali nacionālais parks un Klārka ezera nacionālais parks.
Amazones līdzenums
Amazones līdzenums jeb Amazones zemiene (pt, es) ir līdzenums Dienvidamerikas ziemeļu daļā, pasaules lielākais līdzenums. Izvietojies Amazones upes baseinā Brazīlijas, Kolumbijas, Ekvadoras, Peru un Bolīvijas teritorijā. Šeit valda karsts (vidējā mēneša temperatūra 24—28 °C) un mitrs (1500—3000 mm nokrišņu gadā) klimats un izvietojušies planētas plašākie mitrie lietus meži — Amazones lietus mežs.
Stiepjas apmēram 3000 km garumā no Andiem rietumos līdz Atlantijas okeānam austrumos; no ziemeļiem to norobežo Gvajānas plakankalne, no dienvidiem — Brazīlijas plakankalne. Izvietojusies Dienvidamerikas platformas sineklīzē un veidota no paleozoja jūras un mezozoja kontinentālajiem nogulumiežiem.
Lembergs
Lembergs (de; sieviešu dzimtē Lemberga) ir vācu cilmes uzvārds. Cilvēki ar šo uzvārdu:
Kandids
"Kandids jeb Optimisms" ir franču satīra, kuru sarakstījis apgaismības laikmeta filozofs Voltērs. Šajā darbā tiek stāstīts par jaunu vīrieti, Kandidu, kurš dzīvo mierīgu dzīvi paradīzē, un Pangloss, viņa darbaudzinātājs, iepazīstina viņu ar optimismu. Darbā ir aprakstīta eksistences pēkšņā pārtraukšana, sekojot Kandida lēnajām, sāpīgajām vilšanām, kad viņš redz un izjūt cietsirdību, kas valda pasaulē.
Žuniors
Žuniors var būt:
Formālā loģika
Formālā loģika, loģikas zinātne — teorētiskās un lietišķās pētniecības nozare, kas analizē īstenības vispārīgo struktūru, pētī patiesuma likumsakarības un izstrādā loģikas kārtulas.
Dopinga lietas Latvijas sportā
Šis ir saraksts ar dopinga lietām Latvijas sportā.
Žokļaiņi
Žokļaiņi, āržauņi (Gnathostomata) ir hordaiņu tipa (Chordata) infratips. Šajā grupā ietilpst visi mugurkaulnieki ar žokļiem, bet apaļmutnieki un tiem radniecīgie izmirušie dzīvnieki apvienoti bezžokļaiņu infratipā. Zinātniskais nosaukums Gnathostomata atvasināts no grieķu valodas un nozīmē "žokļu mute" (gnathos — "žokļi", στόμα (stoma) — "mute").
Žokļaiņi ir dominējošā mugurkaulnieku grupa. Tie apdzīvo gan ūdeņus, gan sauszemi. Primitīvākie žokļaiņi ir zivis (skrimšļzivis un kaulzivis), no kurām vēlāk izveidojās sauszemes žokļaiņi (abinieki, rāpuļi, putni un zīdītāji). Žokļaiņu grupā ir apmēram 60 000 dzīvnieku sugu, kas sastāda 99% no visiem mugurkaulniekiem pasaulē.
Morfoloģija
Raksturīga žokļaiņu iezīme ir vertikāli kustīgs žokļu aparāts, kas sastāv no tveršanai pielāgotiem žokļiem — barības satveršanai un bieži vien arī tās sasmalcināšanai. Valda uzskats, ka žokļi veidojušies no žaunu lokiem, kuru pārveidošanos stimulēja aktīva ūdens sūknēšana cauri žaunu spraugām, aizverot un atverot muti. Tādējādi mute attīstījās arvien lielāka un platāka, radot iespēju satvert arvien lielāku barības kumosu. Atšķirībā no bezžokļaiņiem, kuriem ir priekšmutes sūcējpiltuve, žokļaiņiem mutes atvere ir spraugveidīga. Barības tveršana žaunu lokus laika gaitā transformēja par īstiem žokļiem.
Horda žokļaiņiem balsta funkcijas parasti izpilda vienīgi dīgļa un kāpura stadijā, pēc tam tā daļēji vai pilnīgi reducējas, un tā nomainās ar mugurkaulu. Izņēmums ir tikai dažas zivju grupas, kurām mugurkaula skriemeļi attīstīti vāji vai to nemaz nav. Balsta funkcijas tām visu dzīves laiku pilda horda, kuras blīvais un biezais apvalks bieži vien ir piesātināts ar sāļiem. Skeletu veido kaula vai skrimšļa audi.
Galvas priekšējā daļā ir ožas maisu pāris. Katrs no tiem atveras uz āru caur patstāvīgu deguna atveri (pāra nāsis). Iekšējās auss kapsulā vienmēr ir trīs pusloka kanāli, kas ir orientēti trijās savstarpēji perpendikulārās plaknēs. Ūdenī dzīvojošiem žokļaiņiem (zivīm) līdztekus mazaktīvām spurām (muguras, anālajai un astes) attīstās kustīgas pāra krūšu un vēdera spuras, kas sauszemes žokļaiņiem pārveidojas par priekšējām un pakaļējām ekstremitātēm (nedaudzām sugām tās sekundāri reducējušās).
Ūdenī dzīvojošiem žokļaiņiem žaunu spraugās, kuru skaits parasti nepārsniedz 5 (dažām haizivīm seši vai septiņi), žaunu loka ārpusē no ektodermas veidojas krokots veidojums — žaunas (tāpēc žokļaiņus sauc arī par āržauņiem). Dažām zivīm paralēli žaunām veidojas īpaši orgāni — plaušas, kas ļauj elpot ar gaisu. Sauszemes žokļaiņiem žaunu spraugas aizaug agrās embrionālās attīstības stadijās un žaunas neattīstās; to elpošanas orgāni ir plaušas.
Sistemātika
Žokļaiņu infratips (Gnathostomatha)
(†) - izmirušu organismu grupa.
Spensers Treisijs
Spensers Treisijs (en, dzimis Milvoki, miris  Beverlihilsā) bija amerikāņu aktieris. No 1930. līdz 1967. gadam piedalījies 74 filmās. Deviņas reizes nominēts Amerikas Kinoakadēmijas balvai, no kurām balvu ieguva divas reizes kā labākais aktieris galvenajā lomā par lomām filmās "Drošsirdīgie kapteiņi" (Captains Courageous, 1937) un "Zēnu pilsēta" (Boys Town, 1938).
Spensers Treisijs piedalījies vairākās kinorežisora Stenlija Kreimera filmās 20. gadsimta vidū, piemēram, 1960. gada filmā "...tas vētru pļaus" (Inherit the Wind), 1961. gada filmā "Nirnbergas prāva" (Judgment at Nuremberg) un 1963. gada filmā "Šī trakā, trakā, trakā, trakā pasaule" (It's a Mad, Mad, Mad, Mad World). Arī savu pēdējo lomu atveidoja režisora Kreimera filmā "Uzmini, kas atnāks uz pusdienām?" (Guess Who's Coming to Dinner, 1967). Par šo lomu jau pēc nāves aktierim piešķīra BAFTA kino balvu.
Citas pazīstamākās Treisija kinolomas ir filmās Libeled Lady (1936), "Niknums" (Fury, 1936), Woman of the Year (1942), "Ādama riba" (Adam's Rib, 1949), "Līgavas tēvs" (Father of the Bride, 1950), Bad Day at Black Rock (1955) un Desk Set (1957).
Harjāna
Harjāna (,, IPA: ; en) ir viens no Indijas štatiem, kas atrodas valsts ziemeļos. Līdz 1966. gadam Harjāna bija daļa no Pendžābas štata. Štata administratīvais centrs ir Čandīgarha, lai gan tā neatrodas štata teritorijā. Štata lielākā pilsēta ir Farīdābāda. Harjāna robežojas ar pieciem Indijas štatiem un vienu teritoriju: dienvidos un rietumos ar Rādžastānu, ziemeļrietumos ar Pendžābu, ziemeļos ar Himāčalu Pradēšu, ziemeļaustrumos ar Utarakhandu, bet austrumos ar Utarpradēšu un Deli.
1996. gada Tour de France
1996. gada Tour de France bija 83. Tour de France daudzdienu velobrauciens, kurš notika no 1996. gada 29. jūnija līdz 21. jūlijam. Dalībniekiem bija jāveic 3765 km un to viņi paveica ar vidējo ātrumu - 39,235 km/h. Togad velobraucienā uzvarēja dānis Bjarne Rīss. Velobraucienā veiksmīgi startēja arī latvietis Pēteris Ugrumovs, kurš velobraucienu pabeidza augstajā 7. vietā. Otri divi latvieši, kuri piedalījās šajā velobraucienā, Kaspars Ozers un Arvis Piziks finišu nesasniedza.
Harjāna
Vēsture
1966. gadā sākotnējo Indijas Pendžābas štatu pēc dominējošās valodas principa sadalīja Harjānas (hindi valoda) un Pendžābas (pandžabu valoda) štatos ar kopēju galvaspilsētu Čandīgarhu.
Iedzīvotāji
Pēc 2011. gada tautskaites datiem lielākās Harjānas pilsētas pēc iedzīvotāju skaita ir:
Reliģijas
Izplatītākā reliģija ir hinduisms (87,5%).
Anaboliskie steroīdi
Anaboliskie steroīdi, androgēnie anaboliskie steroīdi jeb AAS ir steroīdu klases hormoni, kas uzskatāmi par vīriešu dzimumhormonu, galvenokārt testosterona, atvasinājumiem. Tie šūnās pastiprina olbaltumvielu sintēzi, kā rezultātā ir novērojams šūnaudu pieaugums, īpaši muskuļos, slāpekļa, fosfora un kalcija aizture organismā, kaulu lūzumu ātrāka saaugšana.
Par anaboliskajiem steroīdiem uzskata tādus steroīdos vīriešu dzimumhormonus un to sintētiskos atvasinājumus, kam ir liels tā saucamais anaboliskais indekss — palielināta anaboliskā (biosintēzi pastiprinošā) aktivitāte un samazināta androgēnā (vīrišķās dzimumpazīmes pastiprinošā) aktivitāte. Jāņem vērā, ka androgēnā aktivitāte lielākā vai mazākā mērā piemīt visiem anaboliskajiem steroīdiem, tādēļ to pārmērīga lietošana sievietēm var izraisīt vīriešiem raksturīga apmatojuma parādīšanos, rupjāku balsi u.tml.
Anabolisko steroīdu aktivitāti kvantitatīvi nosaka, ievadot tos kastrētiem žurku tēviņiem. Pēc zināma laika nosaka žurku priekšdziedzera un tūpļa cēlājmuskuļa (musculus levator ani) masu un salīdzina ar žurku kontrolgrupas (kam hormons nav ievadīts) attiecīgo orgānu masu. Androgēnā aktivitāte atbilst prostatas masas pieaugumam, bet anaboliskā — tūpļa cēlājmuskuļa masas pieaugumam.
Medicīnā izmanto pēc operācijām vai infekcijām novājējušu slimnieku ārstēšanai, osteoporozes un kaulu lūzumu ārstēšanai u.c. Sportā anaboliskie steroīdi ir populārs dopinga veids.
Pazīstami anaboliskie steroīdi ir testosterons, metilandrostendiols, metandienons (metandrostenolons), nandrolons, oksandrolons.
Ne visi anaboliskie preparāti pieder pie steroīdiem. Nesteroīdie anaboliķi ir metiluracils, kālija orotāts, riboksīns u.c.
Efedra
Efedra parasti ir kailsēkļu grupas auga Ephedra sinica cits nosaukums. Ephedra sinica ticis izmantots tradicionālajā ķīniešu medicīnā jau vairāk nekā 5000 gadus kā līdzeklis pret astmu, drudzi, kā arī pret saaukstēšanos. Dažādas citas augu sugas, kas pieder Ephedra ģintij, tiek tradicionāli izmantotas dažādos medicīniskos nolūkos. Indiāņi un mormoņu pionieri dzēra uz efedrām uzlietas tējas, ko sauca par mormoņu vai indiāņu tēju.
Koavila de Saragosa
Koavila de Saragosa (, izrunā: ) ir štats Meksikas ziemeļos. Rietumos no tā atrodas Čivava un Durango, dienvidos Sakatekasa, austrumos Nuevoleona, bet ziemeļos tas robežojas ar ASV Teksasas štatu.
Cassini
Cassini ir NASA kosmiskais aparāts Saturna apkārtnes izpētei, starpplanētu zondes Cassini-Huygens orbitālais aparāts. Zonde nosaukta par godu itāliešu, franču astronomam Džovanni Kasīni, kurš Saturnam atklāja četrus jaunus pavadoņus.
Cassini palaists. Saturna orbītā iegāja.
2010. gada septembra beigas NASA sāka jaunu Cassini pagarinājuma misiju Solstice, kas ilgs līdz 2017. gada septembrim, kad Saturna ziemeļu puslodē būs vasaras saulstāvji. Tas ļaus salīdzināt sezonālo izmaiņu datus kopš Cassini misijas sākuma 2004. gadā, kad bija ziemas saulstāvji.
Antioksidants
Antioksidanti ir dabīgi vai sintētiski ķīmiskie savienojumi, kas aizkavē citu molekulu oksidēšanos. Antioksidanti ir dažādi vitamīni, minerālvielas un fermenti, kas aizsargā organismu no brīvo radikāļu veidošanās. Spēcīgs antioksidants ir melatonīns.
Pārtikas rūpniecībā
Pārtikas rūpniecībā antioksidantus pārtikai pievieno, lai aizkavētu tajā esošo taukvielu (jo īpaši nepiesātināto taukskābju) un vitamīnu oksidēšanos, tādējādi paildzinot pārtikas derīguma termiņu un aizkavējot uzturvērtības zudumu.
Visvairāk antioksidantus pievieno pārtikai ar augstu taukvielu saturu, piemēram, augu eļļām, margarīnam, dzīvnieku taukiem, gaļas, zivju, konditorejas un maizes izstrādājumiem, kā arī vīnam, alum un dažādiem atspirdzinošajiem dzērieniem. Antioksidantus pievieno arī augļiem, dārzeņiem un to pārstrādes produktiem, lai aizkavētu fermentatīvo brūnēšanu.
Lielākā daļa izmantoto antioksidantu ir dabīgas izcelsmes, tomēr daļa ir arī iegūti sintētiski. Pie dabīgajiem antioksidantiem pieskaitāma askorbīnskābe (E300), citronskābe (E330) un to sāļi, kā arī tokoferoli (E306) un lecitīns (E322), bet sintētiskajiem — butilētais hidroksianizols (BHA; E320), butilētais hidroksitoluols (BHT; E321), oktilgallāts (E311) un dodecilgallāts (E312).
Prabuti
Prabuti ir pilsēta Polijas ziemeļos, Pomožes vojevodistē, uz austrumiem no Kvidzinas.
Pilsētu 1330. gadā dibinājis Vācu ordenis 1236. gadā nopostītās prūšu apmetnes vietā. Vēsturiskā Pomezānijas bīskapijas galvaspilsēta. Pēc Trīspadsmitgadu kara iekļāvās poļu Karaļa Prūsijas sastāvā. Pēc Polijas Pirmās dalīšanas 1772. gadā pilsēta nonāca prūsijas sastāvā, bet līdz ar nodibināšanos 1871. gadā - Vācijā. Pēc Otrā pasaules kara, pamatojoties uz Potsdamas konferences lēmumiem, pilsēta tika piešķirta Polijai, bet visi vācu iedzīvotāji - padzīti.
Baltkrievijas administratīvais iedalījums
Baltkrievijas administratīvo iedalījumu veido 6 apgabali (be) un galvaspilsēta — Minska, kurai ir īpašs statuss. Apgabali sīkāk tiek iedalīti 118 rajonos (be) un 10 apgabala pakļautības pilsētas (be).
2009. gada Daugavpils novada domes vēlēšanas
'''2009. gada Daugavpils novada domes vēlēšanas''' notika 2009. gada Latvijas pašvaldību vēlēšanās. Vēlēšanās Daugavpils novada domē tika ievēlēti 17 deputāti. Vēlēšanās piedalījās 7 kandidātu saraksti, kas veidoti no 126 kandidātiem. Daugavpils novads tika izveidots administratīvi teritoriālajā reformā, tāpēc šī novada domes vēlēšanas notika pirmoreiz. Daugavpils novadā vēlēšanas notika 23 iecirkņos.
Vēlēšanās visvairāk balsu ieguva LPP/LC (42,98%), bet kopā novada domē iekļuva 6 no 7 sarakstiem. Daugavpils novada domes vēlēšanās piedalījās 9095 vēlētāji jeb 47,16% no balsstiesīgajiem. No vēlēšanu aploksnēm derīga bija 9071, bet savu balsi par kādu no sarakstiem atdeva 8871 vēlētājs.
Among The Suns
"Among The Suns" ir latviešu grupas "Prāta Vētra" 1999. gada maijā izdotais pirmais pilna formāta studijas albums angļu valodā, kas ir grupas tajā pašā gadā izdotā albuma "Starp divām saulēm" angliskā versija. Tajā iekļautas visas albuma "Starp divām saulēm" dziesmas angļu valodā, kā arī albuma "Viss ir tieši tā kā tu vēlies" dziesmas "Tavas mājas manā azotē" angliskā versija "Under My Wing". Vienai no albuma dziesmām "Welcome To My Country" tika uzņemts Latviju reprezentējošs videoklips. Video uzņemti arī dziesmām "Under My Wing" un "Weekends Are Not My Happy Days". Albuma ieraksts tika veikts Dānijā un Zviedrijā. Albums "Among The Suns" ir pārdots aptuveni 80 tūkstošos kopiju.
Ektors Berliozs
Biogrāfija
Ektors Berliozs dzimis ārsta Luī Berlioza un viņa sievas ģimenē mazā pilsētiņā Lekotsentandrē, kas atrodas pie Savojas Alpiem, starp Lionu un Grenobli. Divpadsmit gadu vecumā Ektors Berliozs izlasīja liroepikas darbu “Eneīda”, spēlēja flautu un komponēja savus pirmos mūzikas darbus.
Among The Suns
"Among The Suns" tika pārizdots, iekļaujot tajā dziesmu "My Star", ar kuru "Prāta Vētra" 2000. gada Eirovīzijas dziesmu konkursā ieguva 3. vietu.
Ektors Berliozs
Biogrāfija
1821. gadā, 17 gadu vecumā, viņš Parīzē sāka studēt medicīnu. Parīzes konservatorijas bibliotēkā iepazīstoties ar Kristofa Vilibalda Gluka operu partitūrām, Ektors Berliozs nolēma turpināt studijas Parīzes konservatorijā. 1830. gadā viņš ieguva Romas prēmiju par kantātes “Sardanapals” komponēšanu. Līdz tam viņš jau bija radījis vairākus operas “Fausts” skatus, kas vēlāk, 1845. gadā, tika iekļauti operā “Fausta pazudināšana”, kā arī vēlāk slaveno darbu “Fantastiskā simfonija” (Symphonie fantastique). Līdz 1832. gadam Ektors Berliozs dzīvoja Romā, Pāvesta valstī, kur komponēja skaņdarbu “Lelio jeb Atgriešanās dzīvē”, kas ir kā “Fantastiskās simfonijas” turpinājums, bet tad atgriezās Parīzē.
1833. gadā Ektors Berliozs apprecējās ar Heriotu Smitsoni, kas bija viņa mūza jau iepriekš, komponējot “Fantastisko simfoniju”.
Berliozs nomira, 65 gadu vecumā, apglabāts Monmartras kapsētā Parīzē.